চলতি বছরে জানুয়ারির প্রথম সপ্তাহে অরুণাচল প্রদেশের টুটিং-এ গোপনে চিনের রাস্তা তৈরির পরিকল্পনা ভেস্তে দিয়েছে ভারত। ভারতীয় সেনাবাহিনীর দাবি, এই নিয়ে ইতিমধ্যে ক্ষমাও চেয়েছে তারা।    
 নিজস্ব প্রতিবেদন : সম্প্রতি অরুণাচলে অনুপ্রবেশের জন্য ক্ষমা চেয়েছে চিন। ফোর্ট উইলিয়ামে সেনা দিবসের অনুষ্ঠানের ফাঁকে সোমবার এমনটাই জানালেন ইস্টার্ন কমান্ডের প্রধান, লেফটেন্যান্ট জেনারেল অভয় কৃষ্ণ। তিনি বলেন, ''দেশের পশ্চিম সীমান্তে অনুপ্রবেশের ঘটনা যেমন ভারতীয় সেনাবাহিনীকে ভাবাচ্ছে, তেমনই এবার পূর্ব সীমান্তে অনুপ্রবেশের সংখ্যা বৃদ্ধিও হালকাভাবে নিচ্ছে না ভারত।'' চলতি বছরে জানুয়ারির প্রথম সপ্তাহে অরুণাচল প্রদেশের টুটিং-এ গোপনে চিনের রাস্তা তৈরির পরিকল্পনা ভেস্তে দিয়েছে ভারত। ভারতীয় সেনাবাহিনীর দাবি, এই নিয়ে ইতিমধ্যে ক্ষমাও চেয়েছে তারা।     অন্যদিকে, নেপালে চিনা পরিকাঠামো ব্যবহার করে ইন্টারনেট পরিষেবা চালু হওয়ার ঘটনাকেও হালকাভাবে নিতে চাইছে না ভারত। বিষয়টি যথেষ্ট উদ্বেগের বলেও মনে করছেন লেফটেন্যান্ট জেনারেল অভয় কৃষ্ণ।